钦定古今图书集成/明伦汇编/氏族典/第412卷 > 杜如晦
## 钦定古今图书集成/明伦汇编/氏族典/第412卷 > 杜如晦

按《唐书杜如晦传》：“如晦字克明，京兆杜陵人。祖杲，有
名周隋间。如晦少英爽，喜书，内负大节，临机辄断。隋
大业中，补滏阳尉，弃官去。高祖平京师，秦王引为府
兵曹参军，徙陕州总管府长史，进司勋郎中，封建平
县男。天策府建，为中郎。王为皇太子，授左庶子，迁兵
部尚书，进封蔡国公，位尚书右仆射，与元龄共筦朝”
政，以疾辞职。薨，谥曰成。子构，位慈州刺史。次子荷，尚
城阳公主，封襄阳郡公。承乾谋反，坐诛。构以累贬死
岭表。